cyanic-selkie/wikianc huggingface dataset:
Εθνική Ουγγαρίας (ποδόσφαιρο ανδρών)
Νεότερη ιστορία
Τις επόμενες δεκαετίες επήλθε σταδιακή αποδυνάμωση της εθνικής Ουγγαρίας. Ήταν παρούσα σε ευρωπαϊκά και παγκόσμια πρωταθλήματα χωρίς να φτάσει σε κανένα τελικό, διακρινόμενη στις δεκαετίες του 1970 και 1980 χάριν της παρουσίας κυρίως σπουδαίων επιθετικών όπως οι Φλόριαν Άλμπερτ, Λάγιος Τίχι, Φέρεντς Μπένε αλλά στα τέλη του 20ού αιώνα η παρουσία της στις τελικές φάσεις μεγάλων διοργανώσεων ήταν ελλιπής έως ανύπαρκτη. Στον 21ο αιώνα πραγματοποιήθηκε ανανέωση σε όλα τα επίπεδα. Το 2008 ιδρύθηκε η Ουγγρική Ποδοσφαιρική Ομοσπονδία Παίδων με σκοπό την ανάδειξη και προώθηση νέων ταλέντων. Επίσης, το 2010 η Ουγγαρία φιλοξένησε το Πανευρωπαϊκό Πρωτάθλημα Ποδοσφαίρου σάλας στη Βουδαπέστη και το Ντέμπρετσεν. Ήταν η πρώτη φορά που μία διοργάνωση της UEFA έλαβε χώρα σε ουγγρικό έδαφος, υπό την αιγίδα της Ουγγρικής Ποδοσφαιρικής Ομοσπονδίας. Ακόμη, η εθνική ομάδα των ανδρών έχει καταφέρει να αποσπάσει αποτελέσματα τα οποία μπορούν να χαρακτηριστούν ως εκπλήξεις, όπως η νίκη με 3–2 επί της εθνικής Ελλάδας στο μεταξύ τους αγώνα για τα προκριματικά του Ευρωπαϊκού πρωταθλήματος ποδοσφαίρου του 2008 και η επικράτηση με 3–1 με αντίπαλο την Ιταλία για τα προκριματικά του Παγκοσμίου Κυπέλλου του 2006. Παρά το γεγονός ότι η εθνική ανδρών δεν έχει καταφέρει να προκριθεί στα τελικά κάποιας μεγάλης διοργάνωσης από το 1986 και μετά, η εθνική ελπίδων έφτασε μέχρι να ημιτελικά του Πανευρωπαϊκού Πρωταθλήματος νέων (κάτω των 19 ετών), ενώ αντίστοιχα η εθνική Κ-20 κατέλαβε την τρίτη θέση στο Παγκόσμιο Κύπελλο κάτω των 20 ετών, φέρνοντας στην Ουγγαρία το πρώτο μετάλλιο στο ποδόσφαιρο μετά από σχεδόν μισό αιώνα και μαζί με αυτό την ελπίδα για μια μελλοντική αναγέννηση της χώρας σε ποδοσφαιρικό επίπεδο. Ήδη νέα ταλέντα όπως ο Μπάλας Τζούτζακ, ο Βλάντιμιρ Κόμαν και ο Άνταμ Σάλαϊ, αφού πέρασαν από τις εθνικές ομάδες παίδων, νέων και ελπίδων, τώρα αγωνίζονται στην εθνική ανδρών.
Αντιπαλότητα με Ρουμανία
Η Ουγγαρία έχει μια ιστορική αντιπαλότητα με τη Ρουμανία. Η αντιπαλότητα αυτή ξεκίνησε λόγω της υπογραφής του Τριανόν, όπου η Ουγγαρία εξαναγκάστηκε να παραχωρήσει τα 2/3 των εδαφών της. Την Τρανσυλβανία την παρέδωσε στη Ρουμανία. Έκτοτε, οι οπαδοί μεταξύ των δύο χωρών, δεν διστάζουν να δείξουν το κοινό αίσθημα αντιπάθειας που τρέφουν ο ένας για τον άλλον, στους αγώνες μεταξύ Ουγγαρίας και Ρουμανίας. Τέτοια περιστατικά υπήρξαν:
Παγκόσμιο Κύπελλο
right|80px|thumb|To [[εθνόσημο της Ουγγαρίας χρησιμοποιείται από την εθνική ομάδα ως σήμα (παραλλαγμένο)]]
Εξωτερικοί σύνδεσμοι
Κατηγορία:Εθνική Ουγγαρίας (ποδόσφαιρο)
Κυκλοβουταδιένιο
Το «μητρικό» 1,3-κυκλοβουταδιένιο (αγγλικά 1,3-cyclobutadiene) είναι αντιαρωματική οργανική χημική ένωση, που περιέχει άνθρακα και υδρογόνο, με χημικό τύπο C4H4, αλλά συμβολίζεται συχνά από το γραμμικό τύπο του (30 px). Το μόριό του αποτελείται από τέσσερα (4) άτομα άνθρακα, που σχηματίζουν έναν τετραγωνικό δακτύλιο, ενώ ταυτόχρονα κάθε ένα από τα 4 αυτά άτομα άνθρακα συνδέεται και με ένα (1) άτομο υδρογόνου. Εφόσον το μόριό του περιέχει μόνο άτομα υδρογόνου και άνθρακα, το κυκλοβουταδιένιο ταξινομείται στους υδρογονάνθρακες. Πιο συγκεκριμένα, το κυκλοβουταδιένιο είναι το απλούστερο [n]-αννουλένιο, με n=4. Το κυκλοβουταδιένιο είναι ένας εξαιρετικά ασταθής υδρογονάνθρακας, έχοντας ημιζωή μικρότερη από 5 δευτερόλεπτα. Προτάθηκε ότι βρίσκεται σε μια χημική ισορροπία ή μεσομορφή μεταξύ ενός ζεύγους ομόλογων ορθογώνιων αλλά μη επίπεδων βασικών καταστάσεων και μιας τετράγωνης, διεγερμένης «τριπλής κατάστασης», βασισμένης σε θεωρητικούς υπολογισμούς, αλλά και σε φασματοσκοπική και κρυσταλλογραφική έρευνα σε υποκατεστημένα κυκλοβουταδιένια, σε πλέγμα αργού και μέσα σε κάρσεπλεξ (carceplexe). Παρ' όλο που έχει εναλλάξ απλούς και διπλούς δεσμούς προβλέφθηκε ως «τριπλέτα», ασταθές και αντιαρωματικό, με βάση τον κανόνα Χούκελ (Hückel's rule), γιατί ο δακτύλιός του έχει 4 π ηλεκτρονια και το 4 είναι διπλάσιο του 2, που είναι άρτιος αριθμός. Ωστόσο, κάποια σύμπλοκα κυκλοβουταδιενίου με (δισθενή συνήθως) μέταλλα είναι σταθερά, γιατί το άτομο του μετάλλου δίνει 2 επιπλέον ηλεκτρόνια (οπότε τα ζεύγη ηλεκτρονίων γίνονται πλέον 3, δηλαδή τα σύμπλοκα κυκλοβουτενίου-μετάλλου είναι αρωματικά.). Μια μη επίπεδη ορθογώνια παραμόρφωση σε απλή βασική κατασταση προκαλείται από το φαινόμενο Τζαν-Τέλλερ (Jahn–Teller effect). To τετρα(τριτοταγές βουτυλο)κυκλοβουταδιένιο είναι ικανοποιητικά σταθερό ώστε να μπορούν να ληφούν κρυσταλλογραφικές εικόνες ακτίνων Χ της δομής του, που έχει μια παραμορφωμένη μη επίπεδη διαμόρφωση με τους διπλούς δεσμούς μακρύτερους του κανονικού (146,4 έναντι 134,0 pm). Υπάρχουν και τα «θυγατρικά» κυκλοβουταδιένια, δηλαδή υποκατεστημένα παράγωγα που περιέχουν έναν (τουλάχιστον) κυκλοβουταδιενικό δακτύλιο.
Σύνθεση
Μετά από πολλές (αποτυχημένες) απόπειρες, το κυκλοβουταδιένιο πρωτοσυνθέθηκε το 1965, από μια ομάδα υπό τον Ρόουλαντ Πεττίτ (Rowland Pettit) από το πανεπιστήμιο του Τέξας, παρ' όλο που η ομάδα αυτή δεν κατόρθωσε να το απομονώσει. Το κυκλοβουταδιένιο μπορεί να παραχθεί με αρκετές μεθόδους, αλλά είναι τόσο ασταθές ώστε απαιτεί άμεση κατανάλωση σε κάποια χημική εφαρμογή του ή άμεση παγίδευση, μέσω συμπλοκοποίησης, για παράδειγμα με εννεακαρβονυλοτετρασίδηρο (Fe4(CO)9), που τοποθετείται από την αρχή μαζί με ένα από τα αντιδραστήρια που παράγουν το κυκλοβουταδιένιο, οπότε με την παραγωγή του σχηματίζεται κυκλοβουταδιενοτρικαρβονυλοσίδηρος ([Fe(C4H4)(CO)3]). Όταν χρειάζεται να απομονωθεί από το σύμπλοκο, αυτό μπορεί να γίνει με τη χρήση εξανιτροδημητριούχου διαμμώνιου (NH4)2[Ce(NO3)6].
Με αφυδάτωση 2-κυκλοβουτενόλης
Με ενδομοριακή αφυδάτωση 2-κυκλοβουτενόλης παράγεται κυκλοβουταδιένιο. Η αντίδραση ευνοείται σε σχετικά υψηλές θερμοκρασίες, >150°C : 2-κυκλοβουτενόλη 40 px
Με απόσπαση υδραλογόνου από 3-αλοκυκλοβουτένιο
Με απόσπαση υδραλογόνου (HX) από 3-αλοκυκλοβουτένιο παράγεται κυκλοβουταδιένιο : 3-αλοκυκλοβουτένιο 40 px
Με απόσπαση αλογόνου από 3,4-διαλοκυκλοβουτένιο
Με απόσπαση αλογόνου (X2) από 3,4-διαλοκυκλοβουτένιο παράγεται κυκλοβουταδιένιο : 3,4-διαλοκυκλοβουτένιο 40 px
Με αποικοδόμηση 2-πυρόνης
Με θερμική αποικοδόμηση 2-πυρόνης μπορεί να ληφθεί κυκλοβουταδιένιο, μετά από έκλυση διοξειδίου του άνθρακα. 550px|Σύνθεση κυκλοβουταδιενίου
Διμερισμός
Είναι εξαιρετικά ασταθές και γι' αυτό, απουσία άλλων αντιδραστηρίων, διμερίζεται με αντίδραση τύπου αντίδραση τύπου Diels-Alder. Η αντίδραση συμβαίνει ακόμη και κάτω από θερμοκρασίες της τάξης των -78°C : 400px|Διμερισμός κυκλοβουταδιενίου
Προεδρικές εκλογές στη Γουινέα (2015)
Προεδρικές εκλογές διενεργήθηκαν στη Γουινέα στις 11 Οκτωβρίου 2015. Το αποτέλεσμα ήταν η νίκη από τον πρώτο γύρο για τον πρόεδρο Αλφά Κοντέ, ο οποίος συγκέντρωσε το 58% των ψήφων.
Πλαίσιο
Τον Δεκέμβριο του 2013 η επιδημία του ιού Έμπολα που ξεκίνησε από τη Γουινέα μεταδόθηκε στις όμορες Σιέρα Λεόνε και Λιβερία. Την περίοδο των εκλογών η επιδημία είχε τελειώσει, παρότι είχαν σημειωθεί ορισμένα ήσσονος σημασίας κρούσματα.
Τα 7 κόμματα της αντιπολίτευσης ζήτησαν την αναβολή της ψηφοφορίας, επικαλούμενα παρατυπίες κατά τη διαδικασία εγγραφής στους εκλογικούς καταλόγους. Ωστόσο, τα αιτήματά τους απορρίφθηκαν από την ανεξάρτητη εφορευτική επιτροπή (CENI). Εξάλλου, το Ανώτατο Δικαστήριο απέρριψε και προσφυγή για αναβολή των εκλογών από τον πρώην πρωθυπουργό, Σελού Ντιαλέν Ντιαλό.
Εκλογικό σύστημα
Οι εκλογές διεξήχθησαν με το σύστημα των δύο γύρων. Αυτό σημαίνει ότι θα διεξαγόταν και δεύτερος γύρος σε περίπτωση που δεν θα υπήρξε υποψήφιος που να συγκεντρώνει ποσοστό άνω του 50% των ψήφων στον πρώτο γύρο. Ο πρόεδρος έχει δικαίωμα επανεκλογής μόνο μία φορά.
Εκστρατεία και διεξαγωγή
Συνολικά 8 ήταν οι υποψήφιοι που διεκδίκησαν την προεδρία, ανάμεσα στους οποίους και ο πρόεδρος Αλφά Κοντέ. Το UFDG διόρισε ως υποψήφιό του τον Ντιαλό στις 25 Ιουλίου 2015 και άλλους. Κατά την προεκλογική εκστρατεία σημειώθηκαν περιστατικά βίας. Μόνο την εβδομάδα πριν την ψηφοφορία, σκοτώθηκαν 10 άτομα σε συγκρούσεις ανάμεσα σε υποστηρικτές των μονομάχων για τις προεδρικές εκλογές και στις δυνάμεις ασφαλείας.
Οι κάλπες άνοιξαν στις 7 το πρωί και έκλεισαν στις 6 το απόγευμα και τα εθνικά σύνορα έκλεισαν την ημέρα της ψηφοφορίας. Η κυκλοφορία επετράπη μόνο στους εκλογικούς παρατηρητές, τους κυβερνητικούς αξιωματούχους και στις δυνάμεις ασφαλείας, σύμφωνα με προεδρικό διάταγμα. Παρατηρητές έστειλαν στην περιοχή τόσο η Αφρικανική Ένωση όσο και η Ευρωπαϊκή Ένωση.
Αποτελέσματα
Δεν χρειάστηκε η διεξαγωγή 2ου γύρου, καθώς επανεξελέγη πρόεδρος ο Αλφά Κοντέ, με ποσοστό 57,8% των ψήφων. Τα τελικά αποτελέσματα ανακοινώθηκαν από το Συνταγματικό Δικαστήριο στις 31 Οκτωβρίου 2015 και ήταν πολύ κοντά στα προσωρινά αποτελέσματα που είχε ανακοινώσει η ανεξάρτητη εκλογική επιτροπή. Η δεύτερη θητεία του Κοντέ ξεκίνησε στις 21 Δεκεμβρίου. Ο Ντιαλό και ο Τουρέ κατήγγειλαν νοθεία.
Παραπομπές
2015 προεδρικες
Κύπελλο Ιντερτότο 1992
Στο Κύπελλο Ιντερτότο 1992 δεν υπήρχαν νοκ-άουτ γύροι και έτσι δεν υπήρξε τελικός νικητής.
Ομίλοι
Οι ομάδες διαχωρίστηκαν σε 10 ομίλους των 4 ομάδων ο κάθε ένας.
Εξωτερικοί σύνδεσμοι
Κατηγορία:Κύπελλο Ιντερτότο ΟΥΕΦΑ Κατηγορία:Ποδόσφαιρο το 1992
Χριστόφορος Πανταζίδης
Ο '''Χριστόφορος Χ. Πανταζίδης''' (1895 - 7 Ιανουαρίου 1954) ήταν Έλληνας δικηγόρος και πολιτικός.
Βιογραφικά στοιχεία
Σπούδασε Νομικά στη Μεγάλη του Γένους Σχολή και άσκησε το λειτούργημα του δικηγόρου τόσο στην Ελληνική όσο και στην Τουρκική γλώσσα.
Ασχολήθηκε με την πολιτική από πολύ νέος και εξελέγη για πρώτη φορά βουλευτής το 1923 ως ανεξάρτητος και επανεξελέγη το 1926 με το Κόμμα Φιλελευθέρων και το 1932 και 1933 με το ίδιο κόμμα.
Στις αρχές της δεκαετίας του '30 παντρεύτηκε την Μαρίκα Γιακουμιδάκη και απέχτησαν τρία παιδιά τον Ιωάννη, την Εμμανουέλα Ευδοκία και την Μαρία-Ελένη. Δυστυχώς η σύζυγός του Μαρίκα Πανταζίδου ασθένησε και πέθανε πρόωρα το 1948.
Μεταπολεμικά κατήλθε ξανά υποψήφιος με τους Φιλελεύθερους στις βουλευτικές εκλογές του 1950, απέτυχε όμως να εκλεγεί.
Στίβεν Τάιλερ
Ο Στίβεν Τάιλερ (αγγλικά: Steven Tyler, 26 Μαρτίου 1948) είναι Αμερικανός τραγουδιστής, τραγουδοποιός, πολυοργανοπαίχτης και πρώην κριτής σε μουσικά τηλεοπτική ριάλιτι. Περισσότερο γνωστός είναι ως ο βασικός τραγουδιστής του βοστονέζικου hard rock συγκροτήματος Aerosmith. Καμιά φορά του αποδίδεται ο τίτλος του "Δαίμονα των Κραυγών"¨, εξ αιτίας των υψηλών συχνοτήτων και της έκτασης της φωνής του. Γνωστός είναι και για την ιδιαίτερη σκηνική του παρουσία.
Ο Τάιλερ ξεκίνησε να γίνεται γνωστός τη δεκαετία του 1970, μετά από μερικά επιτυχημένα singles, των Aerosmith, όπως το Walk This Way, Dream On και το Sweet Emotion. Κατά την περίοδο αυτή, όμως, ξεκίνησε και τις καταχρήσεις και εξ αιτίας αυτών το συγκρότημα άρχισε να πέφτει. Τον ίδιο δρόμο είχε ακολουθήσει και ο Τζο Πέρι, μέλος του σχήματος, κι έκτοτε τους ονόμασαν Toxic Twins. Το 1986, ο Τάιλερ ολοκλήρωσε την αποτοξίνωση του, και το συγκρότημα έλαβε κι άλλη δημοτικότητα και μετά την επιτυχημένη διασκευή του κομματιού Walk This Way, από τους Run DMC.
Ο Τάιλερ πλέον θεωρείται ένα rock είδωλο. Το περιοδικό Rolling Stone, τον συμπεριέλαβε ανάμεσα στους 100 Σπουδαιότερες Τραγουδιστές όλων των εποχών. Το περιοδικό Hit Parader, τον κατέταξε 3ο στον κατάλογό τους με τους 100 Σπουδαιότερους Metal Τραγουδιστές όλων των εποχών. Το 2001, εισήλθε στο Rock and Roll Hall of Fame, με τους Aersomith, ενώ το 2013, αυτός και ο Πέρι, τιμήθηκαν από την ASCAP και εισήλθαν στο Songwriters Hall of Fame.
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Αμερικανοί τραγουδοποιοί Κατηγορία:Aerosmith
Α1 Κατηγορία υδατοσφαίρισης ανδρών 2005-2006
Η Α1 Κατηγορία υδατοσφαίρισης ανδρών 2005–06 ξεκίνησε στις 12 Νοεμβρίου 2005 και ολοκληρώθηκε στις 20 Μαΐου 2006 με την διεξαγωγή του τελευταίου τελικού. Πρωταθλήτρια ομάδα αναδείχθηκε ο Εθνικός Πειραιώς 12 χρόνια μετά τον τελευταίο του τίτλο.
Βαθμολογία
Β= Βαθμοί, Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων
Εξωτερικοί σύνδεσμοι
2005 2006 Κατηγορία:Υδατοσφαίριση το 2005 Κατηγορία:Υδατοσφαίριση το 2006
Παγκόσμιο πρωτάθλημα Φόρμουλα 1 (1996)
Το Παγκόσμιο πρωτάθλημα Φόρμουλα 1 για το 1996 ήταν το 47ο που διοργάνωσε η FIA. Περιλάμβανε 16 αγώνες. Ο 1ος απ' αυτούς έγινε στις 10 Μαρτίου στην Αυστραλία και ο τελευταίος στις 13 Οκτωβρίου στην Ιαπωνία. Παγκόσμιος πρωταθήτής αναδείχθηκε ο Βρετανός Ντέιμον Χιλ κι αυτό ήταν το μοναδικό Παγκόσμιο πρωτάθλημα που κέρδισε ο συγκεκριμένος οδηγός. Το 1962 το 1968 ο πατέρας του Γκράχαμ είχε επίσης στεφθεί Παγκόσμιος πρωταθλητής. Όσον αφορά τώρα το αγωνιστικό κομμάτι, το Γκραν Πρι Αυστραλίας μεταφέρθηκε στην αρχή του πρωταθλήματος και ξεκίνησε να διεξάγεται στο Άλμπερτ Παρκ της Μελβούρνης ενώ μέχρι και το προηγούμενο έτος ήταν ο τελευταίος αγώνας και διεξαγόταν στην Αδελαΐδα.
1996 Κατηγορία:Μηχανοκίνητος αθλητισμός το 1996
Νύσης Μεσσηνέζης
Ο Νύσης (Διονύσης) Μεταξάς- Μεσσηνέζης (Φεβρουάριος 1902 - 1992) ήταν Έλληνας λογοτέχνης, ποιητής και ιστοριοδίφης.
Βιογραφία
Γεννήθηκε το Φεβρουάριο 1902 στο Αίγιο και πέθανε το 1992. Ήταν πρώτος εξάδελφος του καταξιωμένου πιανίστα και συνθέτη Λώρη Μαργαρίτη.
Διετέλεσε υπάλληλος της Εθνικής Τράπεζας Αιγίου. Αποχώρησε το 1953 με το βαθμό του τμηματάρχη και με ισόβια τιμητική σύνταξη από το κράτος.
Ήταν από τους συνιδρυτές της Εθνικής Εταιρείας Ελλήνων Λογοτεχνών.
Με δωρεά προς το κράτος τού αρχείου τού προπάππου του Λέοντος Μεσσηνέζη και του Ανδρέα Λόντου, Αιγιωτών προκρίτων και αγωνιστών του 1821, ιδρύθηκε το Τοπικό Ιστορικό Αρχείο Αιγίου. Επίσης, υπήρξε συνιδρυτής της περίφημης «Χορωδίας Αιγίου 1933».
Τα κύρια χαρακτηριστικά της ποίησής του είναι ο αρμονικός ρυθμός και η καλαισθησία. Πέντε τραγούδια από τη συλλογή του "Δειλινό" μελοποιήθηκαν για φωνή και πιάνο από τον Γεώργιο Καζάσογλου (1908-1984) και δισκογραφήθηκαν (Κύκλος 5 τραγουδιών σε ποίηση Μεσσηνέζη). Τα ερμηνεύει ο βαρύτονος Τάσης Χριστογιαννόπουλος.
Εξωτερικοί σύνδεσμοι
Ιστορικό Αρχείο Εθνικής Τράπεζας της Ελλάδος
Βιβλιογραφία
Κατηγορία:Νεοέλληνες λογοτέχνες Κατηγορία:Νεοέλληνες ποιητές Κατηγορία:Οικογένεια Λόντου Ν
Όρος Κίτα
Το Όρος Κίτα (ιαπων. 北岳, Kita-dake) είναι το δεύτερο υψηλότερο βουνό της Ιαπωνίας, μετά το γνωστό όρος Φούτζι. Το Κίτα αποτελεί μέλος της οροσειράς Ακαΐσι, που είναι γνωστή και στην Ιαπωνία ως «Νότιες Ιαπωνικές Άλπεις» (南アルプス, Minami-Arupusu) και βρίσκεται στον Νομό Γιαμανάσι, στο μεγαλύτερο νησί της χώρας, το Χονσού. Η κορυφή του Κίτα έχει υψόμετρο 3.193 μέτρα πάνω από την επιφάνεια της θάλασσας, δηλαδή το βουνό είναι κατά 583 μέτρα χαμηλότερο από το Φούτζι και ένα από τα 21 όρη της Ιαπωνίας που υπερβαίνουν σε ύψος τις τρεις χιλιάδες μέτρα.
Γεωγραφικά δεδομένα
Οι γεωγραφικές συντεταγμένες της κορυφής του όρους Κίτα είναι 35°40΄27΄΄ Βόρειο πλάτος και 138°14΄12΄΄ Ανατολικό μήκος, δηλαδή απέχει από την κορυφή του όρους Φούτζι 56,4 χιλιόμετρα προς τα βορειοδυτικά του Φούτζι, ενώ βρίσκεται σχεδόν στον ίδιο παράλληλο με το κέντρο του Τόκιο. Το Κίτα είναι γνωστό και με το προσωνύμιο «ο Ηγέτης των Νοτίων Άλπεων». Περιλαμβάνεται στα «100 περίφημα ιαπωνικά βουνά», αλλά όχι στην τριάδα των «Ιερών Βουνών της Ιαπωνίας» Φούτζι-Τάτε-Χάκου, που βρίσκονται επίσης στην κεντρική Ιαπωνία. Ολόκληρο το Κίτα περιλαμβάνεται στο Εθνικό Πάρκο των Νότιων Άλπεων (Minami Alps), κοντά στην ομώνυμη πόλη Μινάμι-Αρουπούσου.
Η λεγόμενη «Αντηρίδα του Κιτα-ντάκε» (北岳バットレス) είναι μια κατακόρυφη βραχώδης πλαγιά ύψους 600 μέτρων στην ανατολική πλευρά του βουνού.
Χλωρίδα
Τα αλπικά φυτά ευδοκιμούν σε αφθονία πάνω στο Όρος Κίτα, ιδίως στη νοτιοανατολική πλαγιά του βουνού, κατά μήκος της διαδρομής προς το όρος Νακασιράνε. Αλλά και στη βόρεια πλευρά του, αρκεί κάποιος να ακολουθήσει τις διαδρομές Κουσασουμπέρι (草すべり) και Μιγκιμάτα (右俣) δίπλα στη λιμνούλα Σιρανέο (白根御池, Shiraneo-ike) για να δει πολλά αρκετά ενδιαφέροντα ή σπάνια είδη φυτών. Από καταφύγια που υπάρχουν κοντά στην κορυφή του Κίτα είναι ευδιάκριτη η συγκέντρωσή τους σε συστάδες βλαστήσεως. Το είδος φυτού της οικογένειας των βατραχιοειδών καλλιάνθεμο του Χοντό (Callianthemum hondoense, κοινή ονομασία στην ιαπωνική: κιταντακεσό, キタダケソウ) είναι ενδημικό στο βουνό Κίτα, δηλαδή βρίσκεται σε αυτό και πουθενά αλλού στον κόσμο («Χοντό» είναι μια παλαιότερη ονομασία για το νησί Χονσού). Περιγράφηκε για πρώτη φορά επιστημονικά το 1934.
Ιστορία αναβάσεων
Ως πρώτη τεκμηριωμένη ανάβαση στην κορυφή του όρους Κίτα αναφέρεται εκείνη του Ναοέ Νατόρι το 1871, ενώ ως πρώτη καταγεγραμμένη ανάβαση από Ευρωπαίο εκείνη του Βρετανού ιεραποστόλου Γουόλτερ Γουέστον στις 23 Αυγούστου 1902. Ο τότε 27χρονος γιος του διαδόχου του ιαπωνικού θρόνου και μετέπειτα Αυτοκράτορας της Ιαπωνίας Ναρουχίτο, που ήταν ερασιτέχνης ορειβάτης, ανέβηκε στην κορυφή του Κίτα στις 11 Αυγούστου 1987, γεγονός που έλαβε αρκετά μεγάλη δημοσιότητα.
Εξωτερικοί σύνδεσμοι
Κιτα
Εκλογές της Γερουσίας των Ηνωμένων Πολιτειών 1974
Οι εκλογές της Γερουσίας των ΗΠΑ το 1974 διεξάχθηκαν στον απόηχο του σκανδάλου Ουότεργκεϊτ, της παραίτησης του Ρίτσαρντ Νίξον από την προεδρία και την επακόλουθη απονομή χάριτος από τον Τζέραλντ Φορντ στον Νίξον. Αυτές οι περιστάσεις ευνόησαν τους Δημοκρατικούς, οι οποίοι κέρδισαν καθαρά τρεις έδρες από τους Ρεπουμπλικανούς. Τα κέρδη τους αυξήθηκαν σε τέσσερις έδρες αφότου η Γερουσία ακύρωσε την αμφσβητούμενη εκλογή στο Νιου Χάμσαϊρ και ο Δημοκρατικός Τζον Α. Ντέρκιν (Δ-Νιου Χάμσαϊρ) κέρδισε μια ειδική εκλογή. Μετά την ειδική εκλογή, οι Δημοκρατικοί κατείχαν 61 έδρες έναντι 38 για τους Ρεπουμπλικανούς, με έναν Ανεξάρτητο ο οποίος συντασσόταν με τους Δημοκρατικούς και έναν Συντηρητικό ο οποίος ανήκε στην ομάδα των Ρεπουμπλικανών. Αυτή ήταν η τελευταία εκλογή μέχρι σήμερα, όπου ένα μέλος ενός πολιτικού κόμματος, εκτός από τους Δημοκρατικούς ή Ρεπουμπλικανούς είχε μία ή περισσότερες έδρες στη γερουσία.
Σύνθεση της γερουσίας ως αποτέλεσμα των εκλογών
Κατηγορία:Εκλογές στις Ηνωμένες Πολιτείες Αμερικής
Μαντούρα (νησί)
Η Μαντούρα (ινδονησιακά: Madura) είναι νησί της Ινδονησίας. Έχει έκταση 4.250 χλμ² και 3.621.646 κατοίκους. Συνδέεται με την Ιάβα με γέφυρα, η οποία βρίσκεται κοντά στη Σουραμπάγια. Το όνομα προέρχεται από τη Σανσκριτική λέξη Μadhura (Μαδούρα) η οποία σημαίνει ήρεμος ή ευγενικός και πιθανός αναφέρεται στο ήπιο κλίμα του νησιού.
Εξωτερικοί σύνδεσμοι
Κατηγορία:Νησιά της Ινδονησίας
Πλημμύρες στον Νομό Έβρου (2021)
Κατά την περίοδο 12 Ιανουαρίου και 1 Φεβρουαρίου 2021, οι ποταμοί Ερυθροπόταμος και Έβρος (ελληνικά: Έβρος) ξεχείλισαν δύο φορές λόγω των ισχυρών καταιγίδων, προκαλώντας σοβαρές πλημμύρες στις γύρω περιοχές, οι οποίες οδήγησαν σε 1 θάνατο και προκάλεσαν σοβαρές ζημιές σε ιδιωτική και δημόσια περιουσία. Οι πλημμύρες χαρακτηρίστηκαν από τα ΜΜΕ και τους κατοίκους των περιοχών ως "από τις μεγαλύτερες καταστροφές που έχει αντιμετωπίσει ποτέ η περιοχή".
Οι κάτοικοι της περιοχής αναγκάστηκαν να εγκαταλείψουν τα αυτοκίνητα και τα σπίτια τους λόγω των ανερχόμενων, ισχυρών πλημμύρων.
Καιρικές συνθήκες
Στις αρχές Ιανουαρίου, αμέσως μετά τα Θεοφάνεια, άρχισε να βρέχει για μέρες ενώ δεν επηρεάστηκαν όλες οι περιοχές. Ωστόσο, στις 10 Ιανουαρίου, μια μεγάλη περιοχή της Θράκης επηρεάστηκε από έντονες και μεγάλες βροχοπτώσεις. Το χωριό Μικρό Δέρειο και τα ποτάμια αρχίζουν να ξεχειλίζουν στις πρωινές ώρες της 12ης Ιανουαρίου. Τον Ιανουάριο του 2021, η Αλεξανδρούπολη είχε βροχόπτωση 408mm ενώ το χωριό Μεταξάδες 203mm.
Μετά τις βροχοπτώσεις η θερμοκρασία παρέμεινε κάτω από μηδέν βαθμού Κελσίου, με αποτέλεσμα ορισμένες από τις πλημμυρισμένες περιοχές να μην καταφέρουν να στεγνώσουν. Ενώ οι θερμοκρασίες ήταν χαμηλές για αρκετές ημέρες, ξαφνικά ξεκίνησε μια ισχυρή χιονοθύελλα στην περιοχή.
Λίγες ημέρες αργότερα, αφού άρχισε να λιώνει το χιόνι, ξεκίνησε ξανά μια νέα ισχυρή βροχόπτωση στην περιοχή του Έβρου στις 1 Φεβρουαρίου 2021, προκαλώντας επιδεινωμένες πλημμύρες στις περιοχές Σουφλί και Αλεξανδρούπολη.
Χρονοδιάγραμμα γεγονότων στις 12 Ιανουαρίου
Παράλληλα, μια σιδερένια γέφυρα καταστράφηκε από την πίεση του νερού στο χωριό Λουτρά κοντά στην Αλεξανδρούπολη. Η γέφυρα συνέδεε τις δύο πλευρές του χωριού. Αμέσως μετά τοποθετήθηκαν προειδοποιητικές πινακίδες από τις αρχές του Δήμου Αλεξανδρούπολης για λόγους ασφαλείας.
Λίγες ώρες αργότερα, η Βουλγαρία άνοιξε το φράγμα του Ivaylovgrad, απελευθερώνοντας μεγάλες ποσότητες νερού στον ποταμό Έβρο.
Γύρω στις 14:00, ο Ερυθροπόταμος άρχισε να ξεπερνά τα αναμενόμενα επίπεδα και έφτασε στην κορυφή του αναχώματος γύρω από τον ποταμό. Στο μεταξύ, τα χωράφια γύρω από τους Μεταξάδες και το Αλεποχώρι άρχισαν να πλημμυρίζουν.
Γύρω στις 15:00, ένα λεωφορείο που μετέφερε επιβάτες από την Αλεξανδρούπολη στην Ορεστιάδα εγκλωβίστηκε στο πρακτορείο Φερών, το οποίο δεν μπόρεσε να μετακινηθεί λόγω του αποκλεισμού όλων των δρόμων λόγω πλημμυρών.
Οι δάσκαλοι που εργάζονταν στην Αλεξανδρούπολη δεν μπόρεσαν να επιστρέψουν στο σπίτι τους και αυτό τους ανάγκασε να μείνουν στις Φέρες και στο Τυχερό μέχρι την επόμενη ημέρα.
Γύρω στις 16:00, ο Ερυθροπόταμος ξεχείλισε και τα αναχώματα έσπασαν, προκαλώντας σοβαρές ζημιές σε χωράφια και περιουσίες γύρω από την περιοχή πολλών χωριών του Δήμου Διδυμοτείχου.
Λίγα λεπτά αργότερα, η Γενική Περιφερειακή Αστυνομική Διεύθυνση Ανατολικής Μακεδονίας & Θράκης ανακοίνωσε τη διακοπή της κυκλοφορίας στην Εθνική Οδό Αρδανίου - Ορμενίου (Α21), από τον οικισμό Προβατώνα προς την Επαρχία Δαδιάς.
Γύρω στις 17:00, το χωριό Πόρος εκκενώθηκε λόγω της υπερχείλισης του ρέματος "Τσάι" μετά από απόφαση του δημάρχου Αλεξανδρούπολης, Γιάννη Ζαμπούκη. μικρογραφία|258x258εσ| Τα αποδυτήρια του ποδοσφαιρικού γηπέδου [[Αλεποχώρι Έβρου|Αλεποχωρίου πριν και κατά τη διάρκεια της πλημμύρας, 12 Ιανουαρίου 2021]] Γύρω στις 19:00, το βουλγαρικό Υπουργείο Εξωτερικών ανακοίνωσε ότι τις επόμενες ώρες αναμένεται αύξηση της στάθμης του νερού των ποταμών Άρδα και Ερυθροπόταμου μετά τη σταδιακή και ελεγχόμενη απελευθέρωση νερού από το φράγμα Ιβάιλοβγκραντ.
Λίγα λεπτά αργότερα, το Αστυνομικό Τμήμα Αλεξανδρούπολης αποφάσισε να διακόψει προσωρινά την κυκλοφορία.
Γύρω στις 20:30, η στάθμη του Ερυθροπόταμου είχε ξεπεράσει το όριο επαγρύπνησης και είχε φτάσει τα 5,81 μέτρα με όριο συναγερμού τα 7 μέτρα. Αυτή τη στιγμή, πολλά χωριά στην περιοχή του Ερυθροπόταμου πλημμύρισαν με σοβαρές ζημιές σε κτίρια και χωράφια από την πίεση του νερού. Το υδραγωγείο στην περιοχή του Αλεποχωρίου πέρασε κάτω από το νερό και αυτό οδήγησε σε διακοπή του νερού στα χωριά Αλεποχώρι και Πολιά. Άλλα χωριά αντιμετώπισαν το ίδιο πρόβλημα με το νερό, αλλά δεν προκλήθηκαν σοβαρές ζημιές.
Εν τω μεταξύ, οι κάτοικοι της νότιας περιοχής του χωριού Πολιά αναγκάστηκαν να εκκενώσουν τα σπίτια τους λόγω του σπασμένου αναχώματος στην περιοχή, που επέτρεψε την επιτάχυνση των πλημμυρών και ως εκ τούτου μεταφέρθηκαν προσωρινά με λεωφορείο σε ξενοδοχείο στο Διδυμότειχο, ώστε να αποτραπούν τραυματισμοί και θανάτοι.
Γύρω στις 23:00, ο δρόμος μεταξύ των χωριών Πολιάς και Αβδέλλας έσπασε στη μέση από την ισχυρή πίεση του ερχόμενου νερού. Κάτω από αυτόν τον δρόμο υπήρχαν οπτικές ίνες για το διαδίκτυο, οι οποίες είχαν αποκοπεί. Αυτό οδήγησε τις τηλεπικοινωνίες να μην είναι διαθέσιμες στο Αλεποχώρι.
Χρονοδιάγραμμα γεγονότων στις 1 Φεβρουαρίου
Από τις πρώτες πρωινές ώρες της 1ης Φεβρουαρίου 2021, ισχυρές βροχοπτώσεις άρχισαν να πλήττουν την περιοχή του Έβρου. Λόγω προηγούμενης χιονοθύελλας, το χιόνι έλιωνε σε όλη την περιοχή. Το λιώσιμο του χιονιού σε συνδυασμό με τις έντονες βροχοπτώσεις προκάλεσαν νέες σοβαρές πλημμύρες σε πολλές περιοχές.
Γύρω στις 10:30, στρατιωτικά οχήματα και οχήματα του δήμου Αλεξανδρούπολης μετέβησαν στον οικισμό Άπαλο προκειμένου να μεταφέρουν τα παιδιά του Νηπιαγωγείου, στο οποίο κόπηκε το ρεύμα και άρχισε να πλημμυρίζει το ισόγειο, στην εκκλησία του χωριού, ώστε οι γονείς να μπορούν να τα παραλάβουν με ασφάλεια.
Παράλληλα, ο δήμος Αλεξανδρούπολης ανακοίνωσε την αναστολή λειτουργίας όλων των σχολικών μονάδων στον Απάλο. Οι οικισμοί Άνθεια και Μαΐστρος αντιμετωπίζουν σοβαρά προβλήματα καθώς η στάθμη του νερού ανεβαίνει συνεχώς.
Γύρω στις 11:00, οι δρόμοι στο Σουφλί και την Αγνάντια πλημμύρισαν ενώ οι αρχές ήταν παρόντες σε περιοχές που χρειάζονταν βοήθεια.
Γύρω στις 12:00, μαθητές και καθηγητές εγκλωβίστηκαν στο λύκειο της Άνθειας. Επίσης, διακόπηκε η κυκλοφορία στην Εθνική Οδό Αρδανίου - Ορμενίου (Α21), από το χωριό Θυμαριά προς τον Προβατώνα.
Γύρω στις 13:00 οι μαθητές εγκλωβίστηκαν στο σχολείο του Απαλού και για το λόγο αυτό ξεκίνησε επιχείρηση διάσωσης από την πυροσβεστική. Κατά τη διάρκεια της επιχείρησης, ωστόσο, ο 46χρονος Ζαφειρόπουλος Ιωάννης, οδηγός πυροσβεστικού οχήματος που συμμετείχε στις προσπάθειες διάσωσης, «κόλλησε» στο νερό της βροχής, καθώς απομακρυνόταν, και επομένως παρασύρθηκε από τα ορμητικά νερά και βρέθηκε νεκρός κοντά στα ρεύματα του αεροδρομίου. Στο όχημα επέβαιναν άλλοι δύο συνάδελφοι, οι οποίοι κατάφεραν να βγουν με ασφάλεια. Ο θάνατός του προκάλεσε πανελλήνιο σοκ και πένθος.
Συνέπειες
μικρογραφία|261x261εσ| Ο κατεστραμμένος δρόμος στην Αβδέλλα μετά τις πλημμύρες της 12ης Ιανουαρίου 2021 στον Έβρο Οι δύο μεγάλες αυτές πλημμύρες οδήγησαν σε σοβαρές ζημιές σε χωριά και χωράφια. Τείχη αποθηκών και γκαράζ γκρεμίστηκαν εντελώς από τη δύναμη του νερού. Σπίτια πλημμύρισαν από μέσα και κατέστρεψαν έπιπλα και προσωπικά αντικείμενα των κατοίκων. Πολλοί αγρότες είχαν σημαντικές απώλειες λόγω ζημιών στη σοδειά και σε αγροτικά οχήματα.
Ορισμένες περιοχές των αναχωμάτων στο Αλεποχώρι και την Πολιά είχαν σπάσει, αφήνοντας την περιοχή ευάλωτη για μελλοντικές πλημμύρες. Τα σπασμένα αναχώματα περιορίζουν επίσης τους αγρότες και τους κατοίκους να επισκέπτονται συγκεκριμένες περιοχές λόγω κατεστραμμένων μονοπατιών.
Ορισμένα μηχανήματα στα υδραγωγεία υπέστησαν ζημιές λόγω του ότι ήταν κάτω από το νερό κατά τη διάρκεια των πλημμυρών, γεγονός που οδήγησε σε διακοπή του νερού για περίπου μία εβδομάδα. Ως αποτέλεσμα, οι κάτοικοι ορισμένων οικισμών αναγκάστηκαν να μεταφέρουν κουβάδες με νερό από πηγές στην ευρύτερη περιοχή των τόπων κατοικίας τους. Λίγες ημέρες αργότερα, σε συνεννόηση με τις αρχές, τους δημάρχους και τους προέδρους των πόλεων και των οικισμών, στάλθηκαν μπουκάλια νερού στις πλατείες των χωριών ώστε κανένας κάτοικος να μην μείνει χωρίς πόσιμο νερό.
Ορισμένοι δρόμοι καταστράφηκαν, γεγονός που οδήγησε σε μεγάλες δυσκολίες στην κυκλοφορία. Κάτω από το δρόμο που κατέρρευσε στην Αβδέλλα, υπήρχαν οπτικές ίνες που ήταν υπεύθυνες για τη σύνδεση στο διαδίκτυο και για τη διασύνδεση των σταθερών τηλεφώνων στα χωριά Αλεποχώρι και Πολιά. Αυτό οδήγησε σε σοβαρές ζημιές οπτικών ινών που χρειάστηκαν περίπου δύο μήνες για να αποκατασταθούν, αφήνοντας τα παιδιά των περιοχών αυτών να μην μπορούν να παρακολουθήσουν εξ'αποστάσεως μαθήματα του σχολείου (τα οποία ήταν υποχρεωτικά λόγω ενός COVID-19 lockdown που είχε τεθεί από τον Νοέμβριο του 2020) για εβδομάδες έως ότου βρεθεί λύση.
Το πιο τραγικό γεγονός των πλημμυρών είναι ο θάνατος του 46χρονου πυροσβέστη Ιωάννη Ζαφειρόπουλου, ο οποίος ήταν πατέρας τριών παιδιών και συμμετείχε σε επιχείρηση απελευθέρωσης μαθητών από το σχολείο λόγω των πλημμυρών. Άφησε την τελευταία του πνοή, στην προσπάθειά του να απελευθερώσει μαθητές σε σχολείο στην περιοχή του Απάλου.
Άγιοι Αδριανός και Ναταλία
Οι Άγιοι Αδριανός και Ναταλία (278 - 26 Αυγούστου 306) είναι άγιοι της Καθολικής, της Αγγλικανικής, της Ορθόδοξης, της Λουθηρανικής και της Αρμενικής Εκκλησίας. Η μνήμη τους τιμάται στις 26 Αυγούστου.
Βίος Αγίων
Οι Άγιοι Αδριανός και Ναταλία έζησαν στη Νικομήδεια κατά την εποχή του αυτοκράτορα του Μαξιμιανού στις αρχές του τετάρτου αιώνα. Ο 28χρονος τότε Αδριανός ήταν φρουρός του Ρωμαίου αυτοκράτορα Γαλέριου και επικεφαλής του πραιτωρίου.
Λέγεται ότι ενώ περνούσαν από μπροστά του Χριστιανοί έτοιμοι για να μαρτυρήσουν, τους ρώτησε την ανταμοιβή που αναμένεται να λάβουν από τον Θεό. Αυτοί απάντησαν τα μάτια δεν έχουν δει, ούτε ακούσει το αυτί, ούτε έχουν εισέλθει στην καρδιά του ανθρώπου, τα πράγματα που έχει ο Θεός προετοιμάσει γι 'αυτούς που τον αγαπούν (1η προς Κορινθίους 2:09). Ο Αδριανός εξεπλάγη τόσο με το θάρρος τους, που ομολόγησε δημοσίως την πίστη του, αν και δεν είχε ο ίδιος ακόμη βαπτισθεί. Τότε φυλακίστηκε και ο ίδιος. Εκεί πήγε η σύζυγός του, Ναταλία, να του συμπαρασταθεί και να του πει να μην λυγίσει. Στην συνέχεια, αφού έγιναν και οι δυο χριστιανοί και αφού υπέμεινε πολλά και φρικτά βασανιστήρια, παρέδωσε το πνεύμα του στη Νικομήδεια.
Οι δήμιοι ήθελαν να κάψουν τα σώματα των νεκρών, αλλά μια θύελλα ξέσπασε και σβήστηκε η φωτιά. Η Ναταλία ανακάλυψε ένα από τα χέρια του Αδριανού. Αργότερα, οι χριστιανοί πήραν το σώμα του Αδριανού και το έθαψαν στα προάστια του Βυζαντίου, στην Αργυρούπολη. Η Ναταλία πήγε να ζήσει εκεί, και όταν η ίδια πέθανε, θάφτηκε μαζί με τους μάρτυρες.
Εξωτερικοί σύνδεσμοι
Κατηγορία:Άγιοι της Ορθόδοξης Εκκλησίας Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Άγιοι προστάτες στρατιωτικών σωμάτων
Οδυσσέας Ιωαννίδης
Ο Οδυσσέας Ιωαννίδης ήταν Ελληνοκύπριος γιατρός και πολιτικός. Διετέλεσε Δήμαρχος Λευκωσίας και Υπουργός Γεωργίας και Φυσικών Πόρων.
Βιογραφικά στοιχεία
Ο Οδυσσέας Ιωαννίδης γεννήθηκε στη Λευκωσία το 1927. Φοίτησε στο Παγκύπριο Γυμνάσιο. Σπούδασε ιατρική στο Πανεπιστήμιο Αθηνών. Το 1956 ξεκίνησε να εργάζεται ως χειρούργος στη Λευκωσία.
Διετέλεσε πρόεδρος της Σχολικής Εφορείας Λευκωσίας, πρόεδρος της Δημοτικής Επιτροπής Λευκωσίας και μέλος διαφόρων δημοσίων συμβουλίων.
Είναι νυμφευμένος με τη Νίνα, το γένος Αναστασίου Στεφανίδη, και έχει δύο παιδιά.
Πολιτική διαδρομή
Το 1964 διορίστηκε Δήμαρχος Λευκωσίας, θέση στην οποία παρέμεινε έως το 1970.
Στις 16 Ιουνίου 1972 διορίστηκε Υπουργός Γεωργίας και Φυσικών Πόρων στην Κυβέρνηση Αρχιεπισκόπου Μακαρίου Γ΄ 1968, θέση στην οποία παρέμεινε και στην Κυβέρνηση Αρχιεπισκόπου Μακαρίου Γ΄ 1973 έως τις 15 Ιουλίου 1974, ημέρα του πραξικοπήματος.
Πηγές
Κατηγορία:Υπουργοί Γεωργίας και Φυσικών Πόρων (Κύπρος) Κατηγορία:Δήμαρχοι Λευκωσίας Κατηγορία:Κύπριοι ιατροί Κατηγορία:Κυβέρνηση Αρχιεπισκόπου Μακαρίου Γ΄ 1968 Κατηγορία:Κυβέρνηση Αρχιεπισκόπου Μακαρίου Γ΄ 1973
Γιώργος Λεονάρδος
Ο Γιώργος Λεονάρδος του Αναστασίου, είναι Έλληνας δημοσιογράφος και λογοτέχνης. Γεννήθηκε στην Αλεξάνδρεια της Αιγύπτου τον Φεβρουάριο του 1937.
Βιογραφία
Αργότερα, από το 1977 ανέλαβε ανταποκριτής ΑΠΕ στη Νέα Υόρκη, όπου διατέλεσε διευθυντής της ημερήσιας εφημερίδας «Εθνικός Κήρυξ» της Νέας Υόρκης. Αργότερα υπήρξε παρουσιαστής ειδήσεων στην ΕΡΤ και στον ΑΝΤ1. Παράλληλα ανέλαβε δημοσιογραφικές αποστολές στον πόλεμο του Βιετνάμ, στον ιρανοϊρακινό πόλεμο, στον πόλεμο του Περσικού και σε άλλες συρράξεις, ως επίσης και σε διεθνείς διασκέψεις, όπως στο Συνέδριο της European Broadcasting Union στη Κωνσταντινούπολη (1975) και σε διάφορα συνέδρια της Eurovision.
Διετέλεσε μέλος της επιτροπής Κρατικών Βραβείων Λογοτεχνίας για τα έτη 2009 και 2010.
Ο Γ. Λεονάρδος είναι επίσης μέλος της ΕΣΗΕΑ, της Εθνικής Εταιρίας Ελλήνων Λογοτεχνών και μόνιμος κάτοικος Αθηνών.
Βραβεία - Διακρίσεις
Ο Γιώργος Λεονάρδος ασχολήθηκε ιδιαίτερα και με τη λογοτεχνία και ιδίως με τη συγγραφή μυθιστορημάτων. Για τα ιστορικά μυθιστορήματά του: «Μάρα, η Χριστιανή Σουλτάνα» και «Η Ωραία Κοιμωμένη του Μυστρά» βραβεύτηκε με τα βραβεία ιστορικού μυθιστορήματος το 2001 και το 2005 από την Ελληνική Εταιρεία Χριστιανικών Γραμμάτων. Επίσης βραβεύτηκε το 2006 από το Ίδρυμα Μπότση για την προσφορά του στη δημοσιογραφία και στη λογοτεχνία.
Τέλος του απονεμήθηκε από την Επιτροπή Κρατικών Βραβείων το βραβείο Μυθιστορήματος για την τριλογία Παλαιολόγεια Δυναστεία και ειδικά για το ιστορικό μυθιστόρημά του "Ο Τελευταίος Παλαιολόγος", το τρίτο της προαναφερθείσας τριλογίας.
Λογοτεχνικό έργο
Τα ιστορικά μυθιστορήματά του «Μπαρμπαρόσα ο Πειρατής» εκδόθηκε και κυκλοφόρησε στη Βρετανία, την Τουρκία και την Ιταλία και είναι υπό έκδοση στην Ισπανία, «Μάρα η Χριστιανή Σουλτάνα» και «Μαρία Μαγδαληνή» στην Τουρκία και τη Σερβία, ενώ « Η Ωραία Κοιμωμένη του Μυστρά» πρόκειται να εκδοθεί στην Ιταλία.
Επίσης έγραψε τα μυθιστορήματα «Το Κόκκινο Σαλόνι της Γιαγιάς» που εκδόθηκε από τις εκδόσεις Καστανιώτη, και από τις εκδόσεις Λιβάνη τα μυθιστορήματα «Το Σπίτι πάνω από τις Κατακόμβες», «Εύα», «Οι Εραστές της Γης», «Οι Πόλοι του Μαγνήτη», «Το Τραγούδι της Ψυχής» και τη μελέτη «Η Δομή του Μυθιστορήματος».
Τελευταία έργα του είναι η τριλογία για την παλαιολόγεια εποχή με τα ιστορικά μυθιστορήματα «Μιχαήλ Η΄ Παλαιολόγος – Ο Ελευθερωτής», «Οι Παλαιολόγοι» και «Ο Τελευταίος Παλαιολόγος», που εκδόθηκαν από τον Εκδοτικό Οργανισμό «Νέα Σύνορα – Α. Α. Λιβάνης». Εκτός όλων των παραπάνω λογοτεχνικών έργων, ο Γ. Λεονάρδος συνέγραψε επίσης και αγγλοελληνικό λεξικό στρατιωτικών όρων.
Το νέο ιστορικό μυθιστόρημα του συγγραφέα είναι «Σοφία Παλαιολογίνα - Από το Βυζάντιο στη Ρωσία».
Εξωτερικοί σύνδεσμοι
Ιστοσελίδα Γιώργου Λεονάρδου
[http://www.livanis.gr/ViewAuthors.aspx?ValueId=599849 Ιστοσελίδα Εκδοτικού Οργανισμού Α.Α. Λιβάνη]
Παραπομπές
Κατηγορία:Νεοέλληνες λογοτέχνες Κατηγορία:Έλληνες μυθιστοριογράφοι Κατηγορία:Έλληνες δημοσιογράφοι Κατηγορία:Έλληνες παρουσιαστές Κατηγορία:Συγγραφείς ναυτικών θεμάτων Κατηγορία:Έλληνες της Αιγύπτου
Έβαν Ρέιτσελ Γουντ
Η Έβαν Ρέιτσελ Γουντ (αγγλικά: Evan Rachel Wood, 7 Σεπτεμβρίου 1987) είναι Αμερικανίδα ηθοποιός.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής Κατηγορία:Αμφιφυλόφιλες γυναίκες ηθοποιοί
Κοριτσίνσκι
μικρογραφία|200x200εσ| Τυρί Κοριτσίνσκι μικρογραφία|200x200εσ| Τυρί Κοριτσίνσκι, έκδοση αρωματισμένη με [[Πιπεριά|πιπεριές και ελιές.]] Το Κοριτσίνσκι (πολωνικά: Koryciński) είναι σκληρό κίτρινο τυρί, το οποίο φτιάχνεται από αγελαδινό γάλα. Πήρε το όνομά του από το χωριό Κορίτσιν στην Πολωνία και φτιάχνεται στο Βοεβοδάτο Ποντλάσκιε στην ανατολική Πολωνία. Στην παραδοσιακή τεχνική παραγωγής του τυριού, αποξηραμένα και κονιοποιημένα στομάχια μοσχαρακιού χρησιμοποιούνται ως πυτιά. Το τυρί έχει τη μορφή πεπλατυσμένης μπάλας με διάμετρο 30 εκατοστά και βάρος 3 κιλά. Κανονικά, περίπου 25 λίτρα γάλακτος χρησιμοποιούνται για την παραγωγή του. Θεωρείται το παλαιότερο πολωνικό κίτρινο τυρί. Επί του παρόντος, παράγονται διάφορες ποικιλίες του τυριού, κυρίως αυτές με βότανα και σκόρδο που προστίθενται ως συστατικά.
Το 2005, το τυρί Κοριτσίνσκι συμπεριλήφθηκε στον κατάλογο των παραδοσιακών τροφίμων από το Υπουργείο Γεωργίας και Αγροτικής Ανάπτυξης της Πολωνίας.
Εξωτερικοί σύνδεσμοι
Κατηγορία:Πολωνικά τυριά
Παλαιστίνιοι Χριστιανοί
thumb|Νεαροί Παλαιστίνιοι Χριστιανοί γιορτάζουν την Παραμονή των [[Θεοφάνια (εορτή)|Θεοφανείων στη Βηθαβαρά όπου βαπτίστηκε ο Ιησούς στον Ιορδάνη ποταμό.]] Οι Παλαιστίνιοι Χριστιανοί (αραβικά: مَسِيحِيُّون فِلَسْطِينِيُّون) είναι χριστιανοί πολίτες του Κράτους της Παλαιστίνης. Στον ευρύτερο ορισμό των Παλαιστινίων Χριστιανών, συμπεριλαμβανομένων των Παλαιστινίων προσφύγων, της διασποράς και των ατόμων με πλήρη ή μερική παλαιστινιακή χριστιανική καταγωγή, αυτό μπορεί να εφαρμοστεί σε περίπου 500.000 άτομα παγκοσμίως βάσει το 2000. Οι Παλαιστίνιοι Χριστιανοί ανήκουν σε μία από τις αρκετές χριστιανικές εκκλησίες, συμπεριλαμβανομένης της Ορθόδοξης Εκκλησίας, της Προχαλκηδόνιας Εκκλησίας, της Καθολικής Εκκλησίας (τελετουργίες της Ανατολής και της Δύσης), της Αγγλικανικής Εκκλησίας, του Λουθηρανισμού, άλλων κλάδων του Προτεσταντισμού και άλλων. Ο Μπερνάρντ Σαμπέλλα του Πανεπιστημίου της Βηθλεέμ εκτιμά ότι το 6% του παλαιστινιακού πληθυσμού παγκοσμίως είναι χριστιανοί και ότι το 56% αυτών ζει εκτός της ιστορικής Παλαιστίνης. Τόσο στην τοπική διάλεκτο της παλαιστινιακής αραβικής όσο και στην κλασική αραβική ή τη σύγχρονη τυπική αραβική, οι Χριστιανοί ονομάζονται Νασράνι (η αραβική λέξη Ναζαρηνός) ή Μασιχί (παράγωγο της αραβικής λέξης Μασίχ, που σημαίνει «Μεσσίας»). Οι εβραιόφωνοι τους αποκαλούν Νοτσρί, που σημαίνει Ναζωραίος.
Από το 2015, οι Παλαιστίνιοι Χριστιανοί αποτελούν περίπου το 1–2,5% του πληθυσμού της Δυτικής Όχθης και λιγότερο από το 1% στη Λωρίδα της Γάζας. Σύμφωνα με τις επίσημες εκτιμήσεις της Βρετανικής Εντολής, ο χριστιανικός πληθυσμός της Παλαιστίνης το 1922 αποτελούσε το 9,5% του συνολικού πληθυσμού της Παλαιστίνης υπό Βρετανική Εντολή (10,8% του αραβικού παλαιστινιακού πληθυσμού) και το 7,9% το 1946. Μεγάλος αριθμός Αράβων Χριστιανών έφυγαν ή εκδιώχθηκαν από τις ελεγχόμενες από τους Εβραίους περιοχές της Παλαιστίνης υπό Βρετανική Εντολή κατά τον Αραβοϊσραηλινό Πόλεμο του 1948 και ένας μικρός αριθμός έφυγε κατά την περίοδο (1948-1967) του Ιορδανικού ελέγχου στη Δυτική Όχθη για οικονομικούς λόγους. Από το 1967, κατά τη διάρκεια της ισραηλινής στρατιωτικής κυριαρχίας, ο παλαιστινιακός χριστιανικός πληθυσμός αυξήθηκε ενώ ως ποσοστό του πληθυσμού συνέχισε να μειώνεται.
Υπάρχουν επίσης πολλοί Παλαιστίνιοι Χριστιανοί που είναι απόγονοι Παλαιστινίων προσφύγων της εποχής μετά το 1948 που κατέφυγαν σε χώρες με χριστιανική πλειοψηφία και σχημάτισαν μεγάλες χριστιανικές κοινότητες της διασποράς. Σε όλο τον κόσμο, υπάρχουν σχεδόν ένα εκατομμύριο Παλαιστίνιοι Χριστιανοί σε αυτά τα εδάφη καθώς και στην Παλαιστινιακή διασπορά, που αποτελούν περίπου το 6-7% του παγκόσμιου Παλαιστινιακού πληθυσμού. Οι Παλαιστίνιοι Χριστιανοί ζουν κυρίως σε αραβικά κράτη που περιβάλλουν την ιστορική Παλαιστίνη και στην διασπορά, ιδιαίτερα στην Ευρώπη και την Αμερική.
Παραπομπές
Κατηγορία:Παλαιστίνιοι
Μπούτον
Το Μπούτον (ινδονησιακά: Buton) είναι νησί της Ινδονησίας. Έχει έκταση 4.408 χλμ² και 447.408 κατοίκους (2010). Μεγαλύτερη πόλη του νησιού είναι το Bau-Bau με 137.118 κατοίκους (2010).
Εξωτερικοί σύνδεσμοι
Κατηγορία:Νησιά της Ινδονησίας
Αμερικανικό Πανεπιστήμιο της Βηρυτού
Το Αμερικανικό Πανεπιστήμιο της Βηρυτού (AUB), (Αραβικά: الجامعة الأميركية في بيروت) είναι ιδιωτικό, κοσμικό και ανεξάρτητο πανεπιστήμιο στην Βηρυτό του Λιβάνου. Πτυχία που απονέμονται στο Αμερικανικό Πανεπιστήμιο της Βηρυτού καταχωρούνται επισήμως στο New York Board of Regents.
Κατάταξη και διοίκηση
Το πανεπιστήμιο κατατάσσεται ως Νο 1 πανεπιστήμιο στο Λίβανο και μεταξύ των κορυφαίων 250 πανεπιστήμιων του κόσμου από την QS World University Rankings.
Το Αμερικανικό Πανεπιστήμιο της Βηρυτού διοικείται από αυτόνομο Διοικητικό Συμβούλιο και προσφέρει προγράμματα που οδηγούν σε πτυχίο, μεταπτυχιακό, διδακτορικό. Συνεργάζεται με πολλά πανεπιστήμια σε όλο τον κόσμο, κυρίως με το Πανεπιστήμιο Κολούμπια, με την Ιατρική Σχολή και τη Σχολή Επιστημών Υγείας του πανεπιστημίου Τζορτζ Ουάσινγκτον, τη Σχολή Ιατρικής του Πανεπιστημίου Τζονς Χόπκινς και το Πανεπιστήμιο του Παρισιού. Ο σημερινός πρύτανης είναι Φάντλο Ρ. Χούρι, M.D.
Οικονομικά και πανεπιστημιούπολη
Το Αμερικανικό Πανεπιστήμιο της Βηρυτού (AUB) έχει λειτουργικό προϋπολογισμό ύψους 300 εκατομμυρίων δολαρίων με κληροδότημα περίπου 500 εκατομμυρίων δολαρίων. Η πανεπιστημιούπολη αποτελείται από 64 κτίρια, συμπεριλαμβανομένου του Ιατρικού Κέντρου του Αμερικανικού Πανεπιστημίου της Βηρυτού (AUBMC, παλαιότερα γνωστό ως AUH. - American University Hospital) με 420 κλίνες, 5 βιβλιοθήκες, 3 μουσεία και 7 κοιτώνες. Σχεδόν το ένα πέμπτο των φοιτητών του AUB παρακολούθησαν δευτεροβάθμια ή τριτοβάθμια εκπαίδευση έξω από τον Λίβανο πριν εγγραφούν στο AUB. Οι απόφοιτοι του πανεπιστημίου κατοικούν σε περίπου 100 χώρες σε όλο τον κόσμο και η γλώσσα διδασκαλίας είναι τα Αγγλικά.
Εξωτερικοί σύνδεσμοι
Κατηγορία:Πανεπιστήμια στον Λίβανο Κατηγορία:Βηρυτός
Δάφνη η γνίδιος
μικρογραφία|Δάφνη η γνίδιος (Daphne gnidium), Περιοχή Αργαλαστής, Πήλιο, Μαγνησία, 19-9-2009 Το είδος Δάφνη η γνίδιος (Daphne gnidium) με κοινό όνομα χολόχορτο ή χολοκούκκι, ανήκει στην οικογένεια Θυμελείδες (Thymelaceae) και αποτελεί είδος με στενομεσογειακή κατανομή. Στην Ελλάδα κατανέμεται στο βόρειο και κεντρικό τμήμα της και είναι χαρακτηριστικό είδος, σε ξηρούς αμμώδεις θαμνότοπους της μακκίας βλάστησης, σε υψόμετρο 0-800 μ. Το Daphne oleoides είναι μικρός αειθαλής θάμνος μέχρι 2 μ. που ανθίζει από τον Ιούλιο μέχρι και το Νοέμβριο. Τα άνθη του είναι λευκά εύοσμα και ο καρπός του σαρκώδης πορτοκαλοκόκκινος. Όλα τα μέρη του φυτού θεωρούνται ιδιαίτερα δηλητηριώδη.
Πηγές
Καββαδάς Σ. 1956, Εικονογραφημένον Βοτανικόν - Φυτολογικόν Λεξικόν: Τόμος Γ΄, Εκδόσεις Πελεκάνος
Lafranchis T. & Sfikas G. 2001, Flowers of Greece (Vol. I).
Pignatti S. 1982, Flora d’ Italia (Vol. III).
Strid A. 1980, Φυτά του Ολύμπου.
Εξωτερικοί σύνδεσμοι
http://www.greekflora.gr/el/flowers/1560/Daphne-gnidium http://portal.cybertaxonomy.org/flora-greece/cdm_dataportal/taxon/a022420a-6bf2-49dc-a578-988f459608af
http://euromed.luomus.fi/euromed_map.php?taxon=321720&size=medium
https://en.wikipedia.org/wiki/Daphne_gnidium
http://www.ygeiaonline.gr/component/k2/item/14299-dafnh
Παραπομπές
Κατηγορία:Ελληνική χλωρίδα Κατηγορία:Δηλητηριώδη φυτά
Οδός Πειραιώς
Η Οδός Πειραιώς, στην πραγματικότητα λεωφόρος, είναι μεγάλος κεντρικός οδικός άξονας που εκτείνεται σε μήκος 10 χιλιομέτρων και συνδέει το κέντρο της Αθήνας με τον Πειραιά, εξού και η ονομασία της. Ξεκινάει από την Ιερά Οδό, όπου συνεχίζει ως οδός Παναγή Τσαλδάρη ως την πλατεία Ομονοίας, διασχίζει παράλληλα τις εισόδους των δήμων Ταύρου, Μοσχάτου και Ρέντη, διασταυρώνεται με την λεωφόρο Κηφισού, και συνεχίζει ως Λεωφόρος Αθηνών Πειραιώς, όπου καταλήγει στο κέντρο του Πειραιά μετά από περίπου 2 χιλιόμετρα. Με μικρή παράκαμψη όμως πριν το τέλος φθάνει σήμερα στον κεντρικό λιμένα του Πειραιά. Αποτελεί την Εθνική Οδό 56 (ΕΟ56). Η οδός συμπίπτει με την αρχαία φαληρική οδό.
Ως αρκετά μεγάλο ελάττωμα έχει χαρακτήριστεί η αρίθμηση της οδού. Κάθε δήμος από τον οποίο περνάει έχει κάνει δικιά του αρίθμηση και έτσι μια διεύθυνση υπάρχει περισσότερες από μια φορές, αλλά κάθε φορά σε διαφορετικό δήμο π.χ. η διεύθυνση Πειραιώς 17 υπάρχει και στον Δήμο Αθηναίων και στον Δήμο Μοσχάτου-Ταύρου.
Ιστορικό
Ο δρόμος κατασκευάστηκε την εποχή της βασιλείας του Όθωνα, και ουσιαστικά κάλυπτε την ανάγκη σύνδεσης της Αθήνας με το λιμάνι του Πειραιά. Η κατασκευή της οδού ξεκίνησε το 1834 και ολοκληρώθηκε το 1836. Σύμφωνα με πηγές η κατασκευή του κόστισε περίπου 126.700 δραχμές. Η οδός ήταν λιθόστρωτη αρχικά, γεγονός που, συνδυασμένο με κακοτεχνίες, καθιστούσε δύσκολο το περπάτημα των Αθηναίων επί της οδού. Αρχικά, η οδός είχε σχεδιαστεί και κατασκευαστεί για χρήση από άλογα και καμήλες, ενώ στη συνέχεια άρχισαν να χρησιμοποιούν την οδό κάρα και άμαξες. Κατά τη δεκαετία του 1850, η ημερήσια κίνηση αμαξών αυξήθηκε στα 700 άλογα την ημέρα, ενώ από το 1842 η κυβέρνηση είχε επιβάλει διόδια αξίας 5 δραχμών για τη διέλευση κάθε ζώου, για την επισκευή και συντήρηση της οδού. Από τα μέσα του 19ου αιώνα και έκτοτε αναπτύχθηκαν γύρω από την οδό Πειραιώς εργοστάσια, κοινωνικές δομές αλλά και χώροι ψυχαγωγίας και πολιτισμού.
Παραπομπές
Πειραιως
Θεμιστοκλής Μπάλλας
Ο Θεμιστοκλής Μπάλλας (1917-2002), του Μάρκου, ήταν Έλληνας δικηγόρος και πολιτικός. Διετέλεσε βουλευτής και νομάρχης.
Βιογραφία
Γεννήθηκε στην Μαγούλα Καρδίτσας και σπούδασε νομικά. Άσκησε το δικηγορικό λειτούργημα.
Υπηρέτησε ως Νομάρχης Πιερίας από τις 20 Απριλίου 1954 ως τις 24 Ιανουαρίου 1956, οπότε παραιτήθηκε από νομάρχης προκειμένου να πολιτευτεί στην ιδιαίτερη πατρίδα του. Εξελέγη για πρώτη φορά βουλευτής Καρδίτσας το 1956 με την ΕΡΕ. Στις 2 Μαρτίου 1958 διαγράφηκε από την ΕΡΕ και αποχώρησε, μαζί με άλλους 14 βουλευτές της. Μεταπολιτευτικά, εξελέγη το 1974 βουλευτής Καρδίτσας με την Νέα Δημοκρατία με 8.501 σταυρούς. Στις εκλογές του 1977 ήταν επιλαχών (με τη Νέα Δημοκρατία) και αντικατέστησε στην έδρα του τον αποβιώσαντα Ηλία Ζιώγα στις 22 Δεκεμβρίου 1980. Στις εκλογές του 1981 ήταν υποψήφιος με τη Νέα Δημοκρατία και έλαβε 1.953 σταυρούς.
Ο Μπάλλας ήταν ιδρυτικό μέλος της Ενώσεως τέως βουλευτών - ευρωβουλευτών.
Απεβίωσε στην Αθήνα στις 18 Ιουλίου 2002 και κηδεύτηκε δύο ημέρες μετά από τον ιερό ναό Αγίας Σκέπης Παπάγου. Η ταφή του έγινε στο Κοιμητήριο Παπάγου. Κατέλιπε τη σύζυγό του Ευγενία, δύο κόρες και 4 εγγόνια.
Γκρενόμπλ Φουτ 38
Η Γκρενόμπλ Φουτ 38 (ή GF38) είναι μια γαλλική ποδοσφαιρική ομάδα, γεννημένη από τη συγχώνευση το 1997 ανάμεσα στην Ολιμπίκ Γκρενόμπλ Ιζέρ και την Νορκάπ Γκρενόμπλ. Η ομάδα, που έχει πρόεδρο τον Αλάν Φεσσλέρ, αγωνίζεται στην 2η Ερασιτεχνική Κατηγορία Γαλλίας (CFA2).
Αρχικά στην Ερασιτεχνική Κατηγορία, η ομάδα φτάνει πολύ γρήγορα στην Λιγκ 2 υπό τις οδηγίες του Αλάν Μισέλ. Το 2004, ένας νέος επενδυτής, το Ιαπωνικό group Index Corporation, αγοράζει το πλειοψηφικό πακέτο των μετοχών της ομάδας. Τοποθετεί τον Καζουτόσι Γουατανάμπε στην προεδρία του συλλόγου. Το 2008, κι ενώ η ομάδα εγκαταλείπει το Σταντ Λεντιγκιέρ για το Σταντ Ντεζ Αλπ, η ομάδα του Μέσα Μπαζντάρεβιτς καταφέρνει να ανέβει στη Λιγκ 1. Η πρώτη σεζόν της ομάδας στην ελίτ του γαλλικού ποδοσφαίρου βαίνει καλώς, με μια 13η θέση στο πρωτάθλημα και έναν ημιτελικό του Κυπέλλου Γαλλίας. Η δεύτερη αποδεικνύεται πολύ πιο δύσκολη, με την ομάδα να τερματίζει 20η και τελευταία, και ξανακατεβαίνει στη Λιγκ 2. Η επιστροφή στη L2 είναι εξίσου δύσκολη, με μια νέα 20η θέση. Σε οικονομική δυσκολία, η ομάδα υποβιβάζεται από την Νασιονάλ στην Ερασιτεχνική Κατηγορία Γαλλίας (CFA) από την DNCG, και στη συνέχεια διαλύεται από το Εμπορικό Επιμελητήριο του Γκρενόμπλ, προκαλώντας τον υποβιβασμό της ομάδας στην Ερασιτεχνική Κατηγορία Γαλλίας 2 (CFA2).